Kožný problém
Dobrý deň, prosím poradiť...asi pred mesiacom mi začal rásť papilom, alebo bradavica. Dosť rýchlo sa zvačšuje. Možem použiť na odstránenie Kolodium forte keďže papilom/bradavica sa nachádza blízko oka ?
Alebo máte iné riešenie ako doma bezpečne odstrániť papilom/bradavicu ? Ďakujem.
Dobrý deň,
ďakujeme za Vašu otázku.
Pokožka na tvári je citlivá a domáca liečba môže viesť ku vzniku jaziev, domáce odstraňovanie vo Vašom prípade neodporúčam. Bradavice sa taktiež často podobajú iným kožným výrastkom ako sú fibrómy, papilómy, pigmentové znamienkami a i., u ktorých sa domáce odstránenie z bezpečnostných dôvodov neodporúča. Preto Vám odporúčam konzultáciu s dermatológom, ktorý určí o aké kožné výrastky sa v skutočnosti jedná a následne zvolí vhodný spôsob odstránenia.
Prajem pekný zvyšok dňa.
S pozdravom,
PharmDr. Anna Pacalajová